Държавен вестник, бр. 82, 2015 г., стр. 27

БРОЙ  82	
Д Ъ Р Ж А В Е Н  В Е С Т Н И К 	
СТР.  27  
1. В т. 3 се правят следните изменения и 
допълнения:
а) буква „б“ се отменя;
б) буква „в“ се изменя така:
„в) публичен регистър на дисциплинарните 
производства по ЗСВ;“.
2. Точка 6 се отменя.
3. Точка 8 се отменя.
Представляващ Висшия съдебен съвет: 
Соня Найденова
6840
МИНИСТЕРСТВО  
НА ЗЕМЕДЕЛИЕТО И ХРАНИТЕ
НАРЕДБА № 18 
от 7 октомври 2015 г.
за инвентаризация и планиране в горските 
територии
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят:
1. условията и редът за изготвяне, общест-
вено обсъждане, приемане и актуализиране на:
а) инвентаризацията на горските територии 
по чл. 7 от Закона за горите; 
б) областните планове за развитие на гор-
ските територии; 
в) горскостопанските планове и програми; 
г) плановете за ловностопански дейности;
д) плановете за дейностите по опазване на 
горските територии от пожари;
2. условията и редът за категоризиране и 
прекатегоризиране на горските територии; 
3. условията и редът за провеждане на 
обществено обсъждане за приемане и одо-
бряване на Национална стратегия за развитие 
на горския сектор и Стратегически план за 
развитие на горския сектор;
4. съдържанието на информационната сис-
тема за горските територии и за дейностите 
в тях, както и редът за събиране на инфор-
мацията, достъпа до данните, предоставяне 
и ползване на информация от нея.
(2) Националната инвентаризация на гор-
ските територии се извършва по решение 
на Министерския съвет съгласно методика, 
която е неразделна част от предложението 
на министъра на земеделието и храните по 
чл. 17, ал. 2 от Закона за горите.
Чл. 2. Областните планове за развитие 
на горските територии, горскостопанските 
планове и програми, плановете за ловносто-
пански дейности и плановете за дейностите 
по опазване на горските територии от пожари 
се изработват чрез прилагане на обща номен-
клатура и файлов формат на пространствената 
и атрибутната информация.
Чл. 3. (1) На инвентаризация подлежат 
всички горски територии независимо от тях-
ната собственост.
(2) Инвентаризация на горските територии 
в отделните горски териториални единици 
се извършва през 10 години и е със срок на 
действие до утвърждаване на следващата.
(3) В случаи на природни бедствия може да 
бъде проведена извънредна инвентаризация на 
цялата горска териториална единица или на 
част от нея за сметка на държавния бюджет.
(4) В отделни горски териториални едини-
ци или за части от тях може да се извърши 
допълнителна инвентаризация по искане и за 
сметка на собственика на горската територия 
или на лицето, на което горската територия 
е предоставена за управление. 
(5) Данните от инвентаризацията по ал. 4 
се предоставят безвъзмездно на Изпълнител-
ната агенция по горите.
Чл. 4. Обект на плана за ловностопански 
дейности е ловностопанската площ на Репу-
блика България по смисъла на Закона за лова 
и опазване на дивеча.
Чл. 5. Горскостопанските планове и про-
грами се изработват за всеки собственик, по 
вид на собствеността на горските територии 
и по формираните в нейните граници горс-
костопански единици.
Чл. 6. Плановете за дейностите по опазване 
на горските територии от пожари се изработ-
ват за всички горски териториални единици. 
Чл. 7. (1) Инвентаризацията на горските 
територии и изработването на плановете по 
чл. 4 и 6 се възлагат в съответствие с чл. 16, 
ал. 1 от Закона за горите въз основа на общо 
задание или самостоятелни задания, израбо-
тени по реда и при условията на тази наредба.
(2) В периода между две поредни инвен-
таризации плановете и програмите по чл. 4, 
5 и 6 могат да се актуализират или да се 
изработват нови по самостоятелно задание.
(3) Инвентаризацията на горските тери-
тории, изработването на горскостопанските 
карти, плановете за ловностопански дейности 
и за дейностите по опазване от пожари се 
възлагат в годината, предхождаща извърш-
ването на инвентаризацията.
(4) По решение на Изпълнителната агенция 
по горите дейностите и плановете по ал. 3 
може да се възложат и едновременно.
Г л а в а  в т о р а
ИНВЕНТАРИЗАЦИЯ НА ГОРСКИТЕ 
ТЕРИТОРИИ
Раздел I
Цел, задачи, обект и съдържание на инвен-
таризацията на горските територии
Чл. 8. (1) Основна цел на инвентаризаци-
ята на горските територии е да се установи 
видът, състоянието и потенциалът на горските 
територии и ресурси.